**XUSTIFICACIÓN DO TRABALLO**

Durante estes días aprendimos algunhas técnicas e estratexias para mellorar e potenciar a creación literaria non só dos nosos alumnos, senón tamén a nosa propia.

Como mestra de Educación Infantil, traballando nunha escola unitaria, levei a cabo algunas destas actividades; tentando adaptalas ó seu nivel educativo.

Considero que todas elas, entre outras, contribúen á consecución dalgúns dos obxectivos básicos desta etapa como son:

* Favorecer o desenvolvemento da linguaxe oral.
* Avanzar no desenvolvemento da creatividade.
* Interesarse polo linguaxe escrito.
* Iniciarse no gusto da lectura.

**ACTIVIDADES**

**1.- Elaboración de pareados:**

Esta actividade levámola a cabo durante o mes de setembro deste curso. Partindo do nome dos nenos elaboramos unha serie de pareados rimados que nos serven de presentación entre eles, para ir aprendendo os nomes dos compañeiros.

Os nenos que participan máis activamente son os de cinco anos, e observo o gusto que teñen de buscar palabras que riman; pero tamén a dificultade que teñen para atopalas. Nalgún momento, eu, como mestra, podo proporcionar unha serie de palabras que eles poden escoller para facer a súa rima.

Algúns destes pareados foron: *“Chámome Lucía e xogo coa miña irmá María”; “Chámome Guillermo e nunca estou enfermo”.*

Neste caso tódolos pareados comezan igual: *“Chámome*”, pero pódese facer de xeitos diversos.

Partindo destes pareados facemos diferentes xogos e actividades:

* **A nivel oral**: Aprendemos e recitamos os pareados propios e dos compañeiros, marcamos o ritmo dos pareados a través de palmas, de pés…, musicamos os pareados…
* **A nivel escrito**: Buscar o seu nome no pareado escrito, buscar o nome dos compañeiros, escribir o seu pareado e facer un debuxo, elaborar un libro dos pareados….

Outra actividade cos pareados foi elaborar una serie de pareados cos seus animais ou mascotas favoritas. Cada neno escolle un animal, invéntalle un nome, e procura buscar una palabra que rima con ese nome.

Foi unha actividade colectiva, e como resultado elaboramos un libro que quedou na nosa biblioteca.

Ademais das rimas tentamos buscar características dos animais, traballando así tanto as comparación como o vocabulario de adxectivos. Como exemplo de pareado temos: “*Reina, a xirafa, é tan alta coma una casa”; “Lun, o elefante, é coma un xigante”.*

**2.- Acrósticos:**

Esta é outra actividade que ten como protagonista o nome propio dos nenos. Fíxena co obxectivo de axudarlle ós nenos á descrición propia e dos compañeiros a través de diferentes adxectivos, dando preferencia ás características positivas.

Un destes acrósticos foi:

**I** ntelixente

**A** migo

**G** uapo

**O** bediente

Noutro momento tamén propúxenlle facer o acróstico a través de oracións máis longas, pero resultou bastante máis complicado, e de novo voltei coa actividade inicial.

**3.-Creación de contos:**

Chegou á escola por correo un conto feito por nenos doutra escola, na que a protagonista era una bruxa chamada Catuxa.

Partindo deste feito, moi motivador para eles, decicidimos elaborar un novo conto coa mesma protagonista. A nivel oral, en 1º lugar foron dando ideas do que lle podía pasar, nesta ocasión, á protagonista. Entre todos, fomos retocando e mellorando a idea inicial. E, para que tivera unha conexión co conto que nos chegou escollimos algún elemento deste.

O meu papel foi o de tentar que a historia tivera unha certa coherencia.

Dividimos o conto en secuencias, con oracións curtas para que, por parellas, foran ilustrando a parte do conto que escolleron. Cada alumno levou una copia do conto para casa e o orixinal quedo una nosa biblioteca.

O conto quedou do seguinte xeito: “ *A bruxa Catuxa ía voando na súa vasoira cando… un vento moi forte tirouna e caeu no medio do bosque. Aquel lugar parecía máxico, xa que tódolos animais estaban petrificados a causa dun feitizo da malvada bruxa Apestosa. Pero a bruxa Catuxa, co seu zume de pócima máxica, desfixo o feitizo e tódolos animais foron na busca da bruxa Apestosa. A bruxa estaba escondida detrás dunha árbore, e os animais encerrárona para que aprenderá a lección.*

*Ó final, a bruxa Catuxa converteuna* *nunha bruxa boa, e para celebralo, tódolos animais celebraron una festa con comida e música para bailar ata a noite.”*

Así nesta actividade están implicados diversos aspectos tales como: a linguaxe oral, a creatividade, o traballo en parellas e en equipo, a linguaxe escrita, o debuxo….

**4.- Invención de adiviñas:**

Durante o mes de febrero na nosa aula estamos xogando a “Eu de maior quero ser….”. Así partindo dunha serie de adiviñas de oficios elaboramos as nosas propias adiviñas seguindo a estructura das primeiras.

Como paso previo, lemos ou lles lin cada día (segundo o nivel) unha adiviña. Fomos elaborando así un dossier de adiviñas de oficios. Algunhas delas foron memorizadas, e pouco a pouco, estivemos preparados para facer as nosas propias. Expoño aquí un exemplo: *“Co meu silbato dirixo o tráfico, e co meu coche atrapo ós malos.”*

**5.- Actividades a partires do conto:**

Na E. Infantil procuramos diariamente xogar coas palabras a través dos contos. Son actividades que se levan a cabo antes, durante ou despois do conto que teñen como finalidade principal que os nenos gosten dos contos, da súa lectura e da escoita atenta dos mesmos.

Algunhas das actividades que fago con eles e que aprendín durante estes días son:

* Cambiar o final do conto.
* Dramatizar o conto.
* Darlle voces diferentes ós persoaxes….

**6.- Invención de novas palabras:**

O ano pasado elaboramos una especie de bestiario con dinosauros. Para finalizar o proxecto que estabamos a levar a cabo, cada neno inventou un nome dun dinosauro, describiuno e debuxouno. Case todos utilizaron as terminacións típicas dos nomes dos dinosauros, e mesturaron as características duns e doutros.

**CONCLUSIÓN**

Son estas algunhas actividades que levei a cabo na miña aula, e, aínda que moi mellorables, son enriquecedoras e divertidas xa que os nenos disfrutan xogando coas palabras; e dende esta etapa de Educación Infantil podemos contribuír a que os nenos sexan potenciais lectores nun futuro.

En Cee, 25 de febrero 2011

Traballo realizado por María del Pilar Alves Senra.